 Xaqiiqaduse waxay ahayd in dhammaan jabhadahaasi ay ahaayeen kuwo aan wax dan ah iyo wanaag usoo wadin soomaalida ee ay madaxda jabhadahaas hoggaaminayey ahaayeen kuwo ay hadheysay ama ay madax martay fikir aad u gaaban oo salka ku haya cuqdad qabiil iyo madaxtinimo jaceyl waana arrinta kaliya ee ay si ay u gaadhaan Itoobiya ugala tashan jireen arrimaha dalkooda iyo dadkooda, Itobiyana waxay jabhadahaas u taageereysay oo kaliya in ay wiiqdo cududda iyo wadajirka cadowgooda oo ahaa soomaaliya ee ma kala jecleyn soomaalida wanaagna uma soo wadin, in ay arrintu sidaas ahaydna waxaa daliil u ah markii uu maamulkii lala dagaallamayey meesha ka baxay ayaa waxaa bannaanka usoo baxay wixii nin walibaa ama jabhad walibaa u qarsoonaa oo ay natiijadiisii noqotay waxa maanta soomaaliya ka jira ee uu qof walbaa indhaha ku hayo, laakiin saddexdaas jabhadood inkastoo aanay dhibaato mooyee wanaag dalka iyo dadka u keenin haddana waligood lagama maqal mana aanay aaminsaneyn wax la xidhiidha kala googoyn soomaaliyeed. 